Vaughan-Bassett in Clarks Summit, PA
Looking for Vaughan-Bassett at Van Gorders' Furniture in Milford, PA? Color Oracle - Astrodienst Guest user u1359797176
26-May-2017, 15:15 UT/GMT NG Gemeente Standerton – Gemeentegeskiedenisargief
NG Gemeente Standerton
Ds. J.H.R. Bartlett het die nuwe kerk, ontwerp deur Leendert en Geurt Geers, se hoeksteen op 30 Augustus 1941 gelê.
Ring van Standerton
H/v Mbonani Mayisela- en Caledonstraat, Standerton
Die NG Gemeente Standerton in die Sinode Hoëveld is in 1877 gestig.
Die eerste doopsbediening in die gemeente is gehou deur ds. H.L. Neethling. In in die ou dae was daar groot moeilikhede en veel stryd. In 1885 het ook hier die NG en Hervormde gemeentes bymekaargekom om te verenig, maar ook hier het dit nie goed verloop nie en het die gemeenskap veel spanning en moeilikheid op kerklike gebied deurworstel. Ondanks al die probleme het die gemeente Standerton vooruitgang gemaak.
Die klein kerkie waarin oorspronklik aanbid is, is later vir onderwysdoeleindes gebruik nadat die onderwysdepartement van Transvaal dit aangekoop het. Die nuwe kerk, wat in die tyd van N.H.C. De J. Theunissen (1895–1914) vergroot is, het plek vir 1 500 kerkgangers.
Onder die leraars wat die gemeente vroeër bedien het, tel di. Van Warmelo, A. Murray, H.E. du Plessis en Theunissen. In 1953 het Standerton-Wes van die moedergemeente afgestig en in 1970 Standerton-Suid.
Ds. Charles en mev. Ella Hofmeyr omstreeks 1910 toe hulle op die sendingstasie Madzimoyo gewerk het.
Ds. Hofmeyr se bediening
Ds. Charles Murray Hofmeyr (1876–1930) het die beroep na Standerton op 5 April 1924 ontvang terwyl hy predikant was van die NG Gemeente Murraysburg, sy eerste gemeente sedert 24 April 1912. Hier op Standerton, waar hy op 19 Julie 1924 bevestig is, het ds. Hofmeyr met seën gearbei, waar hy, soos op Murraysburg, “gewaardeer en hooggeag” is, aldus ds. J.A.S. Oberholster in die gemeente Murraysburg se eeufeesgedenkboek. Hier het hy hom beywer vir die stigting van ’n seunskoshuis wat later sy naam sou dra, die bou van ’n sendingkerk en die vergroting van die Klipkerk.
Die ou NG kerk op Standerton, afgeneem omstreeks 1917, sowat sewe jaar voor ds. Hofmeyr hierheen gekom het.
In 1929 het ds. Hofmeyr siek geword en aan die begin van 1929 is hy, vergesel van sy vrou, na Engeland vir mediese behandeling, heel waarskynlik vir kanker, hoewel die bronne dit nie vermeld nie aangesien dié siekte nie destyds by die naam genoem is nie. Al was dit reeds sowat ses jaar sedert sy vertrek, het Murraysburg se lidmate weer bewys gelewer van hul gehegtheid aan hul oudleraar toe op Hutchinson-stasie £100 aan ds. Hofmeyr oorhandig is met sy deurreis na Kaapstad, van waar hy die skip Engeland toe sou haal. Ds. Oberholster skryf: “Hoe ondeurgrondelik was die weg van die Here met Sy dienskneg, want hy moes so ver gaan om op 7 Maart 1930 te Londen te sterwe.”
Ds. Hofmeyr se stoflike oorskot is na sy vaderland gebring en op 15 April 1930 is hy plegtig op Standerton begrawe. Meer as 4 000 rouklaers, onder wie genl. J.C. Smuts, het die begrafnis bygewoon en mans, vroue en kinders het die stoet te voet gevolg. Murraysburg se gemeente het in hierdie tyd £100 aan ds. Hofmeyr se weduwee gegee om haar te help.
Hercules Enslin Du Plessis, 26 Jun. 1886 – 1894
Nicolaas Hendrik Christiaan de Jongh Theunissen, 2 Nov. 1895 – 1914
Adriaan Gysbert Driessen, 13 Jun. 1914 – 1917
Gerrit Coenraad Van Schouwenburg, 27 Apr. 1918 – 1924
Charles Murray Hofmeyr, 19 Jul. 1924 – 7 Mrt. 1930 (oorlede)
John Henry Richard Bartlett,13 Sep. 1930 – 9 Mei 1953 (emeritus)
Ernst Hendrik Latsky, 11 Apr. 1942 –1943
Henry Guise Larie Burger, 1943 – 1944 (Hulpprediker)
Frederik Hendrik Johannes Kriel, 23 Des. 1944 – Apr. 1946
Willem Sterrenberg Prinsloo, 1971 – 1974
Marthinus Theunis Steyn Fourie, 1975 – 1979